Diari Oficial de la Generalitat Valenciana


Sumari del DOGV 9445, del 10-10-2022 (2022/9042)

Informació pública de les sol·licituds d'autorització d'implantació en SNU, AAP, AAC, corresponents a una central fotovoltaica denominada PSF Albaida i la seua infraestructura d'evacuació, amb potència nominal 3,250 MW i capacitat d'accés concedida 3,250 MW, que s'ubicarà al terme municipal d'Albaida. Expedient ATALFE/2021/48.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9445

Data del DOGV
:   10-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9042


Data del document
:   18-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * Albaida
    * pla d'urbanisme

Informació pública de les sol·licituds d'autorització d'implantació en SNU, AAP, AAC, corresponents a una central fotovoltaica denominada PSF Albaida i la seua infraestructura d'evacuació, amb potència nominal 3,250 MW i capacitat d'accés concedida 3,250 MW, que s'ubicarà al terme municipal d'Albaida. Expedient ATALFE/2021/48. [2022/9042]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica, i la necessitat de la urgent reactivació econòmica i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna;  
- la Llei 24/2013, de 26 de desembre, del sector elèctric;  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i l'aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: Villenlar, SL, NIF B4XXXXXX3 i domicili social en la carretera RM 714, km 38,8 - Puerto Errado, s/n, Calasparra (Múrcia).  
  
Tipus de central elèctrica: central fotovoltaica denominada PSF Albaida, amb potència a instal·lar 3,250 MW, incloses les seues infraestructures d'evacuació.  
Emplaçament de grups generadors: polígon 5, parcel·les 13 i 15, polígon 6, parcel·les 70, 71 i 73, del terme municipal d'Albaida (València).  
Emplaçament infraestructura d'evacuació: polígon 6, parcel·la 73, del terme municipal d'Albaida (València).  
Òrgan competent per a autoritzar la instal·lació: Direcció General/Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte de la planta i de la infraestructura d'evacuació. Denominació: «Projecte PSF Albaida\_rev01». La resta d'infraestructures (CT, CPM, línia d'evacuació?) es recullen en més projectes inclosos en l'expedient.  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i entorn afectat.  
  
Plec general de normes de seguretat en prevenció d'incendis forestals.  
Llista dels elements, espais, serveis i instal·lacions públiques afectats per l'actuació.  
Separates dirigides a: Conselleria de Territori, Obres Públiques i Mobilitat, Ajuntament Albaida, Confederació Hidrogràfica del Xúquer i I-DE Redes Eléctricas Inteligentes, SAU.  
Pressupost: 2.467.922 ?.  
Característiques principals:  
Instal·lació fotovoltaica: la central fotovoltaica denominada PSF Albaida, de 4,343 MWp, està composta per un camp generador de 7.488 mòduls fotovoltaics de 580 Wp, amb seguidors a un eix. Aquests mòduls fotovoltaics es connecten amb 24 inversors de 146 kVA. Això suposa una potència nominal d'inversors de 3.504 kW, però el conjunt de tots els inversors estarà limitat, a través d'un PPC independent, a 3.250 kW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. Juntament amb les seues línies d'abonat subterrànies de 20 kV que evacuen l'energia des del CPM fins a connectar amb el CSI, el qual serà cedit i del qual partirà una línia d'evacuació de 20 kV que connectarà el CSI amb el suport 840632 per a l'abocament de l'energia.  
La línia elèctrica interna subterrània de 20 kV entre els centres de transformació i el centre de protecció i mesura té una longitud total de 385 metres i utilitza el conductor 1 X (Al HEPRZ1 3x95 mm² H16 12/20 kV).  
Aquest mateix conductor és el que s'utilitzarà per a la línia d'abonat que realitza la connexió entre el centre de protecció i mesura i el centre de seccionament independent, amb una longitud de 29 metres.  
  
Finalment, la línia subterrània d'evacuació, que serà cedida al gestor de la xarxa posteriorment, està dissenyada amb el conductor 3 X (Al HEPRZ1 3x240 mm² H16 12/20 kV) i tenen una longitud de 17 metres.  
  
El punt de connexió de la central amb la xarxa de distribució es realitzarà en el suport 840632, pertanyent a la línia de doble circuit L-20 Atzeneta d'Albaida i L-28 Albaida, amb instal·lació d'entroncament A/S i seccionadors.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica asssenyalada o, presencialment, en el Servei Territorial d'Indústria, Energia i Mines de València, situat al c/ Gregori Gea, 27, de València, així com dirigir a l'esmentat servei territorial les al·legacions que consideren oportunes, en el termini de quinze (15) dies hàbils comptats a partir de l'endemà de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, del 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del Decret llei 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15184&version=amp, o a través de qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 18 de setembre de 2022.- El cap del Servei Territorial d'Indústria, Energia i Mines de València: Roberto Anchel Añó.